b'\n_START_ARTICLE_\nChalepides fuliginosus\n_START_SECTION_\nUtseende\n_START_PARAGRAPH_\nEn middelsstor (10-15 millimeter), glatt, avlang, halvblankt r\xc3\xb8dbrun til svart hornbille. De mangler horn eller kn\xc3\xb8ler p\xc3\xa5 hodet, kroppsformen er jevnt oval og de kan overflatisk minne om vannlevende biller som vannkalver eller vannkj\xc3\xa6r. P\xc3\xa5 undersiden har de en del stive h\xc3\xa5r, oversiden er helt naken, fint punktert. Hannen er noe smalere enn hunnen, og pronotum er bredest foran midten, mens den noe bredere hunnen har pronotum som er bredest n\xc3\xa6r roten. "Snuten" er avrundet. Bein og antenner er temmelig korte.\n_START_SECTION_\nLevevis\n_START_PARAGRAPH_\nI alle fall noen av artene har et halv-akvatisk levevis og lever p\xc3\xa5 vannplanter, blant annet det problematiske ugresset vannhyasint (Eichhornia crassipes). De voksne billene flyr om natten og kan komme sv\xc3\xa6rt tallrikt til lys.\n_START_SECTION_\nUtbredelse\n_START_PARAGRAPH_\nArten er utbredt i Brasil, Bolivia og Chile.'